চিলি
চিলি (স্পেনীয় ভাষায়: Chile "চিলে") দক্ষিণ আমেরিকার দক্ষিণ-পশ্চিম অংশের একটি দেশ। দেশটি প্রশান্ত মহাসাগরের উপকূল ঘেঁষে একটি লম্বা ফিতার মত প্রসারিত একটি ভূখণ্ড। উত্তর-দক্ষিণে চিলির দৈর্ঘ্য প্রায় ৪,২৭০ কিলোমিটার, কিন্তু এর গড় বিস্তার ১৮০ কিলোমিটারেরও কম। উত্তরের ঊষর মরুভূমি থেকে শুরু করে দক্ষিণের ঝঞ্ঝাপীড়িত হিমবাহ ও ফিয়র্ডসমূহ চিলির ভূ-দৃশ্যাবলির বৈচিত্র‌্যের স্বাক্ষর বহন করছে। দেশটির মধ্যভাগে একটি উর্বর উপত্যকা অবস্থিত। পূর্বে আন্দেস পর্বতমালা আর্জেন্টিনার সাথে সীমান্ত তৈরি করেছে। চিলির রাজধানী ও বৃহত্তম শহর সান্তিয়াগো মধ্যভাগের উপত্যকায় অবস্থিত।
গালিথিয়া
গালিথিয়া (স্পেনীয় ভাষায়: Galicia) উত্তর-পশ্চিম স্পেনের একটি স্বায়ত্বশাসিত অঞ্চল। এটি ইউরোপের সবচেয়ে প্রাচীন রাজ্যগুলির একটি। এটি আ কোরুনিয়া, লুগো, ওউরেন্সে এবং পোন্তেভেদ্রা প্রদেশগুলি নিয়ে গঠিত। গালিথিয়ার দক্ষিণে পর্তুগাল, পূর্বে স্পেনের কাস্তিল ও লেয়ন এবং আস্তুরিয়াস অঞ্চল, এবং উত্তরে ও পশ্চিমে আটলান্টিক মহাসাগর। সান্তিয়াগো দে কোম্পোসতেলা গালিথিয়া অঞ্চলের রাজধানী।